6. 1. budgetopfølgning 2024 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 1. budgetopfølgning 2024 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2024.
Budgetopfølgningen indeholder også en særskilt opgørelse over Favrskov Kommunes overholdelse af det 
oprindelige budget til serviceudgifter. Hvis kommunerne samlet set ikke overholder det oprindelige budget 
til serviceudgifter, skal kommunerne ifølge statens sanktionslovgivning betale en del af bloktilskuddet 
tilbage.
Budgetopfølgningen afsluttes med en samlet oversigt, der viser det forventede regnskabsresultat for 2024.
VURDERING
1. budgetopfølgning 2024 indeholder en vurdering af følgende fem områder:
Områder, der ikke giver anledning til forslag om tillægsbevillinger, men som følges tæt pga. udviklingen 
på området (observationsområder)
Forslag til tillægsbevillinger og budgetomplaceringer
Vurdering af forbrug af opsparede overskud på områder med overførselsadgang
Opgørelse af de samlede serviceudgifter
Status på anlægsforbruget.
Observationsområder
I beskrivelsen af observationsområderne indgår usikkerhed om udgifterne til ukrainske flygtninge samt 
statslig kompensation herfor. Herudover gives der en status på det specialiserede socialområde samt andre 
områder, hvor det på nuværende tidspunkt vurderes, at der kan være mer- eller mindreudgifter i forhold til 
budgettet.
På det specialiserede socialområde vedrørende både børne- og voksenområdet vurderes det, at det er 
realistisk at overholde budgettet for 2024. Den samlede forventede budgetoverholdelse indeholder dog et 
forventet merforbrug på serviceudgifterne og forventede merindtægter fra refusion i særligt dyre 
enkeltsager. Det specialiserede socialområde medfører dermed et pres på serviceudgifterne i 2024.
Observationsområderne indeholder herudover forventede merudgifter som følge af en lavere 
udnyttelsesgrad i dagplejen end budgetteret samt mindreudgifter vedrørende den særlige demografimodel 
på ældreområdet.
[adresse]: EMN-2023-03200
Dok-ID: 3722175
Sagsbehandler: sve
Byråd
25. juni 2024  19:00
På Arbejdsmarkedsudvalgets område forventes ved 1. budgetopfølgning 2024 mindreudgifter på 29 mio. 
kr. i forhold til budgettet. Dette skal imidlertid ses i sammenhæng med den kommende midtvejsregulering, 
hvor det forventes, at kommunernes finansiering af udgifter på arbejdsmarkedsområdet vil blive reduceret. 
I 2. budgetopfølgning 2024 vil der indgå en samlet vurdering af udgifter og indtægter på 
Arbejdsmarkedsudvalgets område.
Samlet set indgår observationsområderne i budgetopfølgningen med forventede mindreudgifter på 3,1 mio. 
kr. i 2024 bestående af merudgifter til service på 8,3 mio. kr. og forventede merindtægter fra refusion mv. 
på i alt 11,4 mio. kr.
Tillægsbevillinger
I 1. budgetopfølgning 2024 foreslås en samlet tillægsbevilling på 0,3 mio. kr. i 2024.
I budgetopfølgningen foreslås en tillægsbevilling på 4,2 mio. kr. til merudgifterne til vintertjeneste i 1. halvår 
2024.
Budgetopfølgningen indeholder herudover en vurdering af udgifterne på de områder, der er omfattet af 
demografiregulering af budgettet. De samlede mindreudgifter til demografi udgør 3,7 mio. kr., men 
indeholder variationer mellem områderne som følge af ændringer i befolkningssammensætningen.
Herudover indeholder budgetopfølgningen forslag om enkelte tillægsbevillinger.
I budgetopfølgningen foreslås, at alle arbejdspladser kompenseres for de lønstigninger, der blev aftalt i 
overenskomsterne for 2024. Herudover foreslås det, at arbejdspladserne kompenseres for de 
lønstigninger, der er aftalt i trepartsaftalen. De samlede merudgifter hertil udgør 14,3 mio. kr. Kommunerne 
kompenseres for merudgifterne i forbindelse med midtvejsreguleringen, hvorfor kompensationen til 
arbejdspladser er udgiftsneutral i 1. budgetopfølgning 2024.
Serviceudgifter
Det foreslås i 1. budgetopfølgning 2024, at der gives tillægsbevilling til serviceudgifter på i alt 0,2 mio. kr. 
Byrådet har tidligere givet tillægsbevillinger til serviceudgifter i 2024 på i alt 0,3 mio. kr. De samlede 
tillægsbevillinger til serviceudgifter inkl. 1. budgetopfølgning 2024 udgør dermed 0,5 mio. kr.
På observationsområderne, hvor der ikke gives tillægsbevilling i 1. budgetopfølgning 2024, forventes 
merudgifter til service på 8,3 mio. kr.
På de områder, hvor der overføres overskud og underskud mellem årene, forventer institutionslederne ved 
1. budgetopfølgning 2024, at der anvendes i alt 16,5 mio. kr. af de overførte overskud fra tidligere år. I 
budgettet for 2024 er der afsat en budgetramme på 24,4 mio. kr. til forbrug af opsparede overskud. Forbrug 
af opsparede overskud påvirker dermed Favrskov Kommunes samlede serviceudgifter med forventede 
mindreudgifter på 7,9 mio. kr. i forhold til budgettet.
Samlet set forventes et merforbrug på serviceudgifterne på 0,9 mio. kr. i 2024.
Vurdering af serviceudgifter i 2024
+ = merudgift
Mio. kr.
- = mindreudgift
Afgivne tillægsbevillinger i 2024 (inden 1. budgetopfølgning)
0,3
Observationsområder i 1. budgetopfølgning 2024 (udover 
tillægsbevillinger)
8,3
Forslag til udvidelse af budgettet til serviceudgifter i 1. budgetopfølgning 
2024
0,2
Forventet mindreforbrug af opsparede overskud (decentraliseringsaftaler 
mv.) i forhold til den budgetterede ramme
-7,9
Forventet merforbrug på serviceudgifter i alt
0,9
Budgetopfølgningen indeholder enkelte budgetneutrale omplaceringer.
Anlæg
I forbindelse med budgetopfølgningen er det forventede forbrug på anlægsprojekter vurderet.
Det oprindelige budget 2024 udgør 119,5 mio. kr. på det skattefinansierede område. Der er overført 
rådighedsbeløb på i alt 178,5 mio. kr. fra tidligere år til færdiggørelse af allerede igangsatte 
anlægsprojekter. Der er givet tillæg til rådighedsbeløb på 18,9 mio. kr. Det samlede korrigerede 
anlægsbudget i 2024 på det skattefinansierede område (ekskl. jordforsyning og ældreboliger) udgør 
dermed 316,9 mio. kr.
Der forventes et forbrug i 2024 på anlægsprojekterne på det skattefinansierede område på ca. 130 mio. kr. 
Såfremt det forventede forbrug realiseres, vil der være et merforbrug på anlægsprojekterne på 10,5 mio. 
kr. i forhold til det oprindelige budget for 2024, hvilket kan finansieres af overførte rådighedsbeløb og 
tillægsbevillinger.
Der blev i forbindelse med vedtagelsen af budget 2024-27 afsat 766.000 kr. i 2024 til styrkelse af den 
interne projektstyring af byggemodningsprojekter på anlægsbudgettet til jordforsyningsaktiviteter. Det 
foreslås, at der gives anlægsbevilling hertil.
Takstfastsættelse
1. budgetopfølgning 2024 indeholder forslag om en takstfastsættelse på 50 kr. pr. ton for aflevering af ren 
jord på [adresse].
ØKONOMI
I vedlagte notat til budgetopfølgningen fremgår forslaget til tillægsbevillinger øverst i beskrivelsen af hvert 
fagudvalg.
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2024
2025
2026-28
Økonomiudvalget
-182
-266
0
Teknik- og Miljøudvalget
3.873
-327
-327
Børne- og Skoleudvalget
576
0
0
Social- og Sundhedsudvalget
-4.011
0
0
I alt
256
-593
-327
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på -182.000 kr., som tilføres 
kassebeholdningen.
2.
At der inden for Teknik- og Miljøudvalgets område gives en tillægsbevilling på 3.873.000 kr., som 
finansieres af kassebeholdningen.
3.
At der inden for Børne- og Skoleudvalgets område gives en tillægsbevilling på 576.000 kr., som 
finansieres af kassebeholdningen.
4.
At der inden for Social- og Sundhedsudvalgets område gives en tillægsbevilling på [adresse] kr., 
som tilføres kassebeholdningen.
5.
At beløbene, der vedrører budgetoverslagsårene, indarbejdes i Budget 2025-28.
6.
At budgetomplaceringerne godkendes.
7.
At der gives en anlægsbevilling på [adresse] kr. til intern styring af byggemodningsprojekter 
finansieret af det afsatte rådighedsbeløb.
8.
At der godkendes en takst på 50 kr. pr. ton (ekskl. moms) for aflevering af ren jord på [adresse].
BESLUTNING
Arbejdsmarkedsudvalget, 4. juni 2024:
Fraværende: Ingen
Tages til efterretning.
Børne- og Skoleudvalget, 4. juni 2024:
Fraværende: Ingen
Ad 3 og 6. Indstilles godkendt.
Social- og Sundhedsudvalget, 6. juni 2024:
Fraværende: Zahra Sørensen
Ad 4, 5 og 6. Indstilles godkendt.
Kultur- og Fritidsudvalget, 6. juni 2024:
Fraværende: Ingen
Ad 6. Indstilles godkendt.
Plan- og Landdistriktsudvalget, 6. juni 2024:
Fraværende: Alvin Kjeldsen, Timmy Schultz
Tages til efterretning.
Teknik- og Miljøudvalget, 10. juni 2024:
Fraværende: Ingen
Ad 2., 5., 6., 7. og 8. Indstilles godkendt.
Økonomiudvalget, 18. juni 2024:
Fraværende: Ingen
Ad 1-8. Indstilles godkendt.
Byrådet, 25. juni 2024:
Fraværende: Gunhild Jensen, Zacharias Svendsen
Godkendt.
Bilag

1. budgetopfølgning 2024 - notat (3712308)
